section_heading: Životopis
paragraph_text: 2001., u epizodi "No Show", tijekom rođendanske zabave Alberta Baresea, Ralph zbije neukusnu šalu o pretiloj supruzi Johnnyja Sacka, Ginny. On kaže, "Čuo sam da je Ginny Sack s guzice skinut madež od 45 kila". Sudionici zabave se grohotom nasmiju. Johnny Sack kasnije saznaje za to preko Paulieja Gualtierija, koji se u to vrijeme nalazio u zatvoru zbog posjedovanja neregistriranog oružja. Johnny se osobno uvrijedi i zatraži odobrenje za Ralphovu likvidaciju, ali sve otkazuje u posljednji trenutak. Johnnyju ostaje nepoznato kako je otkazivanje ubojstva spasilo ne samo Ralphiejev život, nego i njegov, jer je Carmine Lupertazzi planirao da Johnny bude ubijen indirektno preko ubojica Tonyja Soprana.